Sekret (Ronela Hajati-sang)

«Sekret» (norsk oversettelse: hemmelighet) er en albansk sang fra 2021 som skrevet og fremført av sangeren og låtskriveren Ronela Hajati. Den ble utgitt som singel på eget forlag 2. desember 2021. Noen uker etter vant sangen den 60. utgaven av den albanske sangkonkurransen Festivali i Këngës, og den ble Albanias bidrag til Eurovision Song Contest 2022 i Torino i Italia.

Om sangen 
«Sekret» er skrevet og komponert av Hajati selv og produsert av den albanske musikkprodusenten Marko Polo. Sangen kombinerer tradisjonelle og moderne elementer, og er en uptempo låt innen etnisk pop-sjangeren med folkemusikk-elementer. Hun ga ut «Sekret» på eget forlag 2. desember, og låten ble senere omarbeidet i samarbeid med den nederlandske musikkprodusenten Diztortion i London. Sangen hadde opprinnelig albansk tekst, men en engelskspråklig versjon ble utgitt sammen med en tilhørende muiskkvideo 4. mars 2022.

Albanias allmennkringkaster Radio Televizioni Shqiptar (RTSH) plukket ut sangen til å delta i den 60. utgaven av sangkonkurransen Festivali i Këngës. Konkurransen besto av to semifinaler 27. og 28. desember, med finalen 29. desember 2021. Vinneren får representere Albania i Eurovision Song Contest. «Sekret» avanserte til finalen, og juryen kåret den til slutt som vinner. «Sekret» ble dermed Albanias bidrag til Eurovision Song Contest 2022 i Torino i Italia.

I Eurovision i Torino åpnet låten semifinale 1 tirsdag 10. mai, og ble nummer 12 av 17. Siden den ikke ble blant de ti beste, kvalifiserte den seg ikke til finalen lørdag 14. mai.

Listeplasseringer

Referanser 

 
 
 

 

Albanske sanger
Bidrag til Eurovision Song Contest 2022
Sanger fra 2021